Deg Larbɛa n At Yiraten, ur ufin ara irumyen iman-nsen seg 20 yunyu, acku uɣalen leqbayel ur keččmen ara ɣer leqhawi, ur tessen ara crab. Ay-agi yegla-d s lemḍara n tdamsa n yirumyen, ifuk wayen i d-ttḥellin deg wussan n Larbɛa. imɛelmen la ttwalin lexyal n uẓlaḍ iqerb-d ɣer-sen, yerna nutni tteklen ad bnun tudert-nsen seg uzagur n leqbayel. Aselway n tɣiwant «FRAPOLLI» akked leqbayel yeddan d yirumyen skecmen-d iman-nsen, semsawan liḥala, rran-asen-d laɛqel i wid yeznuzun crab. Aselway-agi n tɣiwant , yetteffeɣ-d tikwal, yeskan-ay-d iman-is, ikeččem ɣer leqhawi akked iɛeggalen n uɣerbaz alemmas. I yal tikelt mi ara ruḥeɣ ad sweɣ, ttmagaren-iyi-d s lferḥ, ttaṭṭaffen-iyi-d s ssin n yifassen. Tikwal yettaɛraḍaɣ unemhal n uɣerbaz arumi ɣer leqhawi i wakken ad taččar, nekkni diɣ nettfaras tagnit.